2014. aasta tooted ja teenused (Teabe kogumine ja analüüs)

1. prioriteetne valdkond: muutuste ettenägemine 1.1. tegevus: keskkonnasõbralike töökohtade tööohutust ja -tervishoidu mõjutavate uute tehnoloogiatega seotud uute ja tekkivate riskide hinnang Juulis 2014 avaldati kokkuvõttev aruanne elektrisektori sotsiaaldialoogi komiteega Brüsselis märtsis korraldatud visioonitöötoa kohta. Teise töötoa korraldamine transpordisektori jaoks on endiselt arutamisel tööhõive peadirektoraadi üksusega B.1 (2015). 1.2. tegevus: ulatuslik visioon Septembris tutvustatud ettevalmistava uuringu alusel täpsustatakse 2015. aastal algav teine suuremahuline visiooniprojekt. Oktoobris avaldati aruanne tekkivatest riskidest tervishoiusektoris. Projekt, mis käsitleb edufaktoreid visiooniuuringute leidude kasutamist poliitikakujundamisel, on 2015. aastast lükatud edasi 2016. aastasse. 2. prioriteetne valdkond: faktid ja arvud 2.1. tegevus: Euroopa ettevõtete uusi ja tekkivaid riske hõlmav küsitlus (ESENER) ESENER-2ga seotud kohapealne töö viidi lõpule kõigis 36 riigis ning lõplik andmekogum sai valmis. Tehnilised aruanded – metoodikaalane ja kohapealne töö, lõplik kodeerimine, andmete kaalumine toimetamine ja puhastamine, ning kvaliteedikontroll tehakse 2015. aasta alguses. Esimesed leiud avaldatakse veebruaris 2015, millele järgneb ülevaatearuanne ning kokkuvõttev aruanne (tõlgitakse) 2015. aasta teises kvartalis. 2.2. tegevus: töötervishoiu ja tööohutuse ülevaade „Vanemaealised töötajad” Vastavalt delegeerimislepingule saadi mais Euroopa Komisjonilt viimane ettemakse. Teine vahemakse tehti pärast järgmiste ülevaadete saamist: töötervishoid ja tööohutus ning vananev tööjõud; OiRA alamoodul arendajatele (lõplik) ning ülevaade olemasolevatest vahenditest (lõplik), riigiaruanne, rehabilitatsiooniprogrammi juhtumiuuringud, töökohaga seotud juhtumiuuringud, esialgne analüüsikava. Diskussioonitöötoad valitud liikmesriikide vahendajatega (Soome, Taani, Madalmaad, Belgia, Prantsusmaa, Austria, Saksamaa, Poola, Kreeka ja Ühendkuningriik) nende seisukohtade ja kogemustega tutvumiseks toimusid juulis riiklike teabekeskuste osalusel. Riigiaruannete projektid saadeti tutvumiseks kommenteerimiseks riiklikele teabekeskustele. Esialgseid projektitulemusi esitleti mitmesugustel üritustel. Alustati projekti HWC 2016-17 ühendamise kavandamist, sh veebiandmete visualiseerimist. 2.3. tegevus: töötervishoiu ja tööohutuse ülevaade: mikro-ja väikeettevõtted Toimus projekti avakoosolek ning kirjutati alla 1. tööpaketi lepingule. Tööpakett hõlmab nende töötervishoiu ja tööohutuse alaste kättesaadavate andmete analüüsi, mis on seotud mikro- ja väikeettevõtetega ELis. 2.4. tegevus: töötervishoiu ja tööohutuse ülevaade: tööga seotud haigused Jaanuaris toimus töötuba töökohal esinevatest ohtudest viljakusele, selle kokkuvõte avaldati veebis mais. Esimesi tulemusi arutati teabekeskustega veebruaris ning vältimis- ja uurimistegevuse nõuanderühmaga märtsis. Aruanne töökohal esinevate ohtude kohta viljakusele on läbivaatamisel, et lisada sinna hiljuti poliitikas tehtud muudatused ning töötubade leiud. Aruannet tööga seotud vähist ja selle kokkuvõtet esitleti 2014. aastal. Töötuba haiguse põhjustatava koormuse teemal peeti oktoobris, kokkuvõte avaldati veebis mais. 2.5. tegevus: töötervishoiu ja tööohutuse ülevaade töötervishoiu ja tööohutuse kulud ja kasu Juunis 2014 toimus ekspertide kohtumine (kokkuvõte avaldatud veebis) puuduliku töötervishoiu ja tööohutuse kulude modelleerimise alal, mis andis kasulikke näpunäiteid projekti edasiseks arendamiseks ja mille alusel tehti ringi ajakava: projektikonkurss põhjaliku tööohutuse ja töötervishoiu ülevaatearuande koostamiseks avaldatakse 2015. aasta alguses ning 2014. aasta lõpuks kavandatud teostatavusuuring tühistati. Aruannet „The business case for safety and health: Cost–benefit analyses of interventions in small and medium-sized enterprises” esitleti septembris. Beneluxi riikide teaduskeskustega korraldati konverents „Investing in OSH – how benefits beat the costs” koostöös Hollandi sotsiaal- ja tööhõiveministeeriumi, EU-OSHA ja TNOga (kokkuvõte avaldatud veebis). 3. prioriteetne valdkond Töötervishoiu ja tööohutuse haldamise vahendid 3.1. tegevus: veebipõhine interaktiivne riskihindamissüsteem (OiRA) 2014. aastal avaldatud OiRa töövahendid: 42 (enne aasta lõppu lisandub neid eeldatavasti veel), mis ületas eesmärgi (35). Sõlmiti 5 lepingut ja korraldati 15 üritust. Kohandada on vaja kaheksa madala maksumusega lepingut ning tõlkida olemasolevad OiRa töövahendid teistesse keeltesse/riiklikusse konteksti (veel kuus lepingut enne aasta lõppu), et edendada OiRa töövahendite arendamist riiklikul tasandil. Üksikasjalikum teave OiRA edusammudest aadressil: http://www.oiraproject.eu/Resources. 3.2. tegevus: töötervishoiu ja tööohutuse alaste lahenduste rakendamise vahend Ennetamise ja uurimistegevuse nõuanderühma (PRAG) kohtumistel märtsis ja oktoobris peeti esimesed arutelud teostatavusuuringu tegemise kohta (töötervishoiu ja tööohutuse praktiliste veebivahendite uurimine). Oktoobris peeti Pariisis selleteemaline seminar, kus osalesid peamised sidusrühmad. Agentuur töötab ka EU-OSHA veebilehele lisatava uue jaotise „Elektroonilised vahendid” kallal. 4. prioriteetne valdkond: teadlikkuse tõstmine 4.1. tegevus: 2012–2013 tervisliku töökoha kampaania, riskide ennetamine koostöö abil 2012–2013 tervisliku töökoha kampaania „Riskide ennetamine koostöö abil” sai läbi. Selle käigus toimus rekordiline arv teadlikkust tõstvaid algatusi Euroopa ja liikmesriikide tasandil (nii meediapartneritega kui ametlikke kampaaniaid). 2013. aasta lõpus telliti tööhõiveuuringute instituudilt järelhindamine 2012–2013 tervisliku töökoha kampaaniale „Riskide ennetamine koostöö abil”. Lõpparuanne avaldati oktoobris 2014 ning see hõlmab nii kvantitatiivseid kui kvalitatiivseid andmeid, mis pärinevad dokumentaalsest hindamisest, veebiuuringutest, töörühmadelt ning intervjuudest teabekeskuste, kampaaniapartnerite ja muude asjaomaste sidusrühmadega. Augustis 2014. sõlmiti leping aruandeks „Review of successful OSH benchmarking initiatives” ning töö algas võrdlusalaste algatuste uuringuga kampaaniapartnerite seas. 4.2. tegevus: tervisliku töökoha kampaania perioodil 2014–2015 „Tervislik töökoht hoiab stressi ohjes” Tervisliku töökoha kampaania perioodil 2014–2015 „Tervislik töökoht hoiab stressi ohjes” käivitati 7. aprillil ja selle algatajad on ELi tööhõive, sotsiaalküsimuste ja kaasatuse volinik László Andor, Kreeka töö-, sotsiaalhoolekande- ja sotsiaalkindlustuse aseminister Vasilis Kegkeroglou ning EU-OSHA direktor Christa Sedlatschek. Samal päeval käivitati ka kampaania veebileht, mille vahendid ja ressursid on saadaval 25 keeles. Edukalt viidi ellu 2014. aasta ELi kampaaniate toetamise programm (ECAP), mis annab riiklike teabekeskuste võrgule rahalist ja logistilist toetust kampaaniategevuse läbiviimiseks riiklikul tasandil. Aasta kestel tellisid teabekeskused kokku 22 riikliku partnerluse alast kohtumist, 61 sidusrühmade seminari, 15 pressikonverentsi, 18 pressiteadet, 5 ajakirjanike ümarlauda, 4 sissehelistamisega raadiosaadet ning 6 professionaalset seisukohavõttu. Kampaaniamaterjalidest jagati välja 88 720 kampaaniatoodet, 4 76 125 publikatsiooni 25 keeles, 62 kampaaniastendi, 15 näituse komplekti. Kampaania parimatest hetkedest anti välja DVD „Napo in…When stress strikes”. Kampaaniatoodetele ja -trükistele lisaks avaldati juunikuus veebis ka kirjanduse ülevaade „Calculating the cost of work-related stress and psychosocial risks”, milles käsitleti psühhosotsiaalseid riske ühiskonna, organisatsiooni ja üksikisiku tasandil. Üks peamisi kampaania jaoks valminud tooteid oli elektrooniline juhend stressi ja psühhosotsiaalsete riskidega toimetulekuks. Juhend tehti kättesaadavaks 30 riigi jaoks ning selle eesmärk on motiveerida VKEde juhte viima läbi psühhosotsiaalsete riskide juhtimist olemasolevate riiklike vahendite abil. Lisaks avaldati EU-OSHA ja Eurofoundi ühine aruanne psühhosotsiaalsete riskide kohta, mida esitleti ekspertide seminaril 16. ja 17. oktoobril 2014. 2014–2015 tervisliku töökoha ametliku kampaaniapartnerluse abil õnnestus saada enam kui 100 ametlikku kampaaniapartnerit, sh tööandjate ja töötajate organisatsioonid, rahvusvahelised ettevõtted ja organisatsioonid, milles on esindatud paljud töötervishoiu ja tööohutuse valdkonna ametid. Varem ei ole tervisliku töökoha kampaania nii palju toetajaid saanud. Lisaks osalevad 2014–2015 tervisliku töökoha kampaanias on nüüd ka 29 meediapartnerit 14 riigist. Euroopa hea tava võistlus käivitati 15. aprillil. Valmis hea tava auhinna reklaamipakett, et toetada teabekeskusi ja hea tava jagamisest huvitatud organisatsioone nii riiklikul kui Euroopa tasandil. Kampaaniat tutvustati ka ELi konverentsil „Occupational safety and health – OSH policy in the future” Ateenas 16. ja 17. juunil 2014 osana Kreeka eesistumise programmist. 2014. aastal toetas kampaaniat esmakordselt integreeritud sotsiaalmeedia kampaania, mis kaasas eri publikut kampaaniatoodete abil, mis olid välja töötatud spetsiaalselt sotsiaalmeedia jaoks (nagu infograafika ja videod). 4.3. tegevus: 2016–2017 tervisliku töökoha kampaania Lepiti kokku kampaania ulatuses ja eesmärkides. Eesmärgid on järgmised: — edendada jätkusuutlikku töötamist ning tervena vananemist algusest peale ning rõhutada ennetustöö olulisust kogu tööelu kestel; — abistada tööandjaid ja töötajaid (sh mikroettevõtted), pakkudes neile teavet ja vahendeid töötervishoiu ja tööohutuse edendamiseks vananevat tööjõudu silmas pidades; — hõlbustada selle valdkonna teabevahetust ning hea tava jagamist. Kampaaniastrateegia sai valmis aasta lõpuks. Projektikonkurss elektrooniliste suuniste koostamiseks käivitati septembris ning töö alustamine on kavandatud 2015. aasta algusesse. 4.4. tegevus: teadlikkuse tõstmisega seotud tegevused 23 teabekeskust vastas 2014. aasta teadlikkuse tõstmise teenustepaketi pakkumisele. Teadlikkuse tõstmisega seotud tegevused hõlmasid järgmist: 14 filmiesitlust ja debatti, 13 töötervishoiu ja -ohutusealast fotonäitust ning õpetajatele mõeldud Napo veebiõppe materjalide levitamine kahes riigis. Lisaks valmis 12 Napo kostüümi, mis jagati laiali teadlikkuse tõstmisega seotud tegevuste raames. Napo konsortsium alustas uue filmi väljatöötamist elektriga seotud riskidest töötervishoiule ja -ohutusele. Telliti õpetajatele mõeldud Napo meetme välishindamine, mille vahearuanne saadi novembris. Aprillis jagati laiali üle 20 000 DVD „Napo in….no laughing matter” riiklikele tööinspektsioonidele enam kui 20 liikmesriigis, et toetada kõrgemate tööinspektorite komitee (SLIC) kampaaniat libisemise ja kukkumise ennetamiseks. Huvitatud teabekeskustele koostati, tõlgiti ja jagati Napo teabelehe ajakohastatud versioon. Aprillis käivitati 2014. aasta tervislike töökohtade teemaliste filmide konkurss DOK Leipzigiga, tööde esitamistähtaeg on 10. juuli. Auhinnale esitati kaheksa filmi Prantsusmaalt, Saksamaalt, Poolast ja Hispaaniast. Võitja (film „Harvest”) kuulutati väja auhinnatseremoonial 1. novembril. 2013. aasta võidufilmi „C(us)todians” subtitreerimine 13 ELi keelde viidi lõpule ning film edastati teabekeskustele juuli lõpuks. Euroopa päeval (9. mai) püstitati Bilbao tänavale telk, et reklaamida Europe Direct Bizkaia (Euroopa Komisjon), Euroopa Liidu ja EU-OSHA panust kodanike heaks. EU-OSHA osalemine näitusmessil (mis oli seotud töötervishoiu ja -ohutuse alase ülemaailmse kongressiga Frankfurdis) 25.–28. augustini oli edukas. Stendil kajastati OSHwiki veebilehe ametlikku käivitamist, tervislike töökohtade stressiga toimetuleku kampaaniat ning OiRAt. 5. prioriteetne valdkond: võrkude loomise alane oskusteave 5.1. tegevus: OSHwiki PEROSHi liikmed kutsusid kokku OSHwiki veebilehe teaduskomitee esimese koosoleku, et panna paika, kuidas OSHwiki saab teenida teadusringkondade huve ning arutada, kuidas anda EU-OSHA-le suuniseid strateegilistes küsimustes ja otsida potentsiaalseid autoreid ja lugejaid (koosolek toimus juunis). OSHwiki kommunikatsioonikava koostamine viidi lõpule, beetaversioon käivitati mais. Uudiseid edastati OSHmaili, Twitteri ja Linkedini kaudu ning vastavad e-kirjad saadeti olemasolevatele akrediteeritud autoritele, teabekeskustele, nõuanderühmadele ning juhatusele. OSHwiki veebileht käivitati ametlikult augustis 2014 Saksamaal, Frankfurdis peetud XX tööohutuse ja -tervishoiu maailmakongressil ning sel on nüüdseks üle saja akrediteeritud autori. 5.2. tegevus: muu võrkude loomise alase oskusteabega seotud tegevus Õigusakte käsitlev osa: peamiselt õigusaktide veebilehe ettevalmistamine üleminekuks uuele ametlikule EU-OSHA veebisaidile (kontroll ja ajakohastamine). Ajakohastati riiklikke strateegiaid käsitlev teave OSHwiki artiklites (seda ajakohastatakse jätkuvalt teabekeskuste edastatud info alusel). Teadusuuringute prioriteedid: 2013. aastal avaldatud aruande põhjal koostati seisukohti selgitavad dokumendid ning lühike prioriteetide nimekiri, et mõjutada Horisont 2020 tööprogrammi ning projektikonkursside sisu. Novembris toimub Brüsselis seminar, kus arutatakse seisukohti selgitavaid dokumente ja nimekirja. Seminaril osalevad suuremate töötervishoiu ja-ohutuse uurimisinstituutide ja rahastamisasutuste direktorid ja teadusdirektorid ning Euroopa Komisjoni esindajad. 6. prioriteetne valdkond: võrkude loomine ja organisatsiooni kommunikatsioon 6.1. tegevus: strateegiliste võrgustike loomine Arendati edasi agentuuri strateegilisi võrgustikke, eelkõige kolmepoolse juhtimise (juhatus ja büroo), nõuanderühmade ja Euroopa võrgustikke. 6.2. tegevus: rakendusvõrgustikud Jätkati koostööd agentuuri rahvusvaheliste partnerite ja teabekeskuste võrgustikega, sh võrgustike loomise edendamine liikmesriigi tasandil. Tegevus on jätkuvalt suunatud koostöö tagamisele sotsiaalpartneritega liikmesriigi tasandil. Rahvusvahelisel tasandil ja kooskõlas komisjoni ELi töötervishoiu ja tööohutuse strateegilise raamistiku (aastateks 2014–2020) teemalise teatisega töötab EU-OSHA parema koordineerimise ja koostöö edendamise kallal mitteliikmesriikides ning rahvusvahelistes ja piirkondlikes organisatsioonides. Arendati edasi ka teabeedastuspartnerlusi. 6.3. tegevus: Organisatsiooni kommunikatsioon Vastavalt agentuuri 2014. aasta veebistrateegiale avaldati EU-OSHA ametliku veebisaidi ettevalmistamise raames veebisait septembri lõpus esmalt asutusesiseselt. Uus veebisait käivitatakse 2015. aasta esimeses pooles. Veebialased arengud alates 2014. aasta algusest hõlmasid ka 2014–2015 tervisliku töökoha kampaania veebisaidi käivitamist 7. aprillil ning OiRa veebisaidi ümberkujundamist. Valmis mitu uut veebisaidi osa, mitmed osad ka uuendati. Agentuuri ametliku reklaamistrateegia raames on agentuur alates 2014.–2015. aasta tervisliku töökoha kampaaniast kasutanud aktiivselt ka sotsiaalmeediat. Agentuuri YouTube’i kontol on nüüdseks üle 1 000 tellija (288 juunis 2013) ning seda on vaadatud 3 12 842 korda (35 000 juunis 2013). Agentuuri Facebooki lehe populaarsus kasvab pidevalt, oktoobri lõpu seisuga jälgis seda 16 500 inimest (1 654 juunis 2013). Agentuuri Twitteri konto on üha populaarsem, sellel on 10 840 jälgijat (7 179 jälgijat juunis 2013). Ühtlasi on agentuuril 4 797 LinkedIni jälgijat – juunis 2013 oli neid 2 766. Agentuuri blogis on alates jaanuarist avaldatud 11 postitust. OSHmaili tellijate arv suureneb pidevalt. Hetkel on neid 67 000. Agentuuri ametlike väljaannete strateegia raames töötati välja uue EU-OSHA hoone kujundus, avaldati 2013. aasta aastaaruanne ja selle kokkvõte. Aastaaruande ja selle kokkuvõtte avaldamise raames koostati lisaks 5 infograafikast koosnev komplekt, mis tõlgiti kõikidesse ELi ametlikesse keeltesse. Viidi lõpule uue EU-OSHA ametliku brošüüri koostamine ja tõlkimine. Avaldati ametlik video, mis tutvustas mitmeaastast strateegilist programmi (25 keeles) ning lisaks video stressiteemaliste elektrooniliste juhiste avaldamise raames. Koostati ja avaldati mitmed 2014. aasta juhtimiskava aruanded, kokkuvõtted ja kirjanduse ülevaated, muu hulgas: „Research guides design of the 2014 ESENER survey”, „OSH in the Hairdressing sector”, „Priorities for OSH Research in Europe 2013-2020”, „Estimating the costs of accidents and ill-health at work”, „E-fact and Checklist OSH in the wind energy sector”, „Calculating costs related to stress and psychosocial risks at work”, „Scoping study for a foresight on new and emerging risks and challenges” ning „Psychosocial risks in Europe: Prevalence and strategies for prevention” (koos Eurofoundiga). Lisaks koostati ja jagati laiali 2014.–2015. aasta tervisliku töökoha kampaania materjalid (suunised, teabeleht, plakatialused ja reklaamkingitused) Kampaania käivitamise toetamiseks koostati kolm infograafikat ning video ja Euroopa päeva jaoks koostati teabeleht. Pressitalitus avaldas 13 uut pressiteadet ning vastas enam kui 90 meediateabetaotlusele/intervjuule. Direktor osales mitmel pressikonverentsil/meediakohtumisel, mis oldi seotud tähtsamate sündmustega, nagu ELi Parlamendi presidendi visiit, agentuuri hoone avamine ning OSHwiki veebilehe käivitamine Frankfurdis. Salvestatud on üle 1 300 veebiülesvõtte ning enam kui 5 800 sotsiaalmeedia postitust. 6.4. tegevus: ettevalmistavad meetmed Lääne-Balkani riikidele ja Türgile Lääne-Balkani riike ja Türgit hõlmav programm lõppes 2014. aasta novembris. Programmi raames võeti meetmeid, mis toetasid nende riikide aktiivset osalust agentuuri võrgustikes. 10. detsembril 2014 kirjutati alla komisjoni rakendusotsusele, millega võeti vastu mitut riiki hõlmav tegevusprogramm aastaks 2014 (C(2014)9407 lõplik), mille alusel EU-OSHA saab otsetoetusena 4 10 000 eurot meetmeteks IPA II rahastamisvahendist toetust saavates riikides. Otsusest tulenevalt kirjutab EU-OSHA lepingule komisjoniga alla 2015. aasta esimeses kvartalis. Kui leping on allkirjastatud, jätkab EU-OSHA oma tööd selles piirkonnas. Lepingu eeldatav kestus on 24 kuud. 6.5. tegevus: ettevalmistavad meetmed Euroopa naabruspoliitika riikide koostööks EU-OSHAga Euroopa naabruspoliitikas osalevatele riikidele mõeldud programm algatati 2014. aastal, et arendada osalevate riikide töötervishoiu ja tööohutuse alaseid meetmeid ja võrgustikke. Kaheaastase lepingu algetapis rajab Euroopa Tööohutuse ja Töötervishoiu Agentuur toetust saavates riikides kesksed kontaktpunktid ning viib ellu need meetmed, mille toetust saavad riigid on märkinud prioriteetseteks. Organisatsiooni juhtimine 2015. aasta tegevuste kavandamine, eelkõige 2015. aasta juhtimiskava. Tegevustest aru andmine ja nende hindamine Organisatsiooni juhtimine, sh tegevuse järjepidevus, andmekaitse, riskijuhtimine, õigusabi ja sisekontroll. Haldustugi Peamised saavutused 2014. aastal on: — asukohalepingu allakirjutamine Hispaania Kuningriigiga 31. märtsil 2014; — EU-OSHA finantsmääruse ja selle rakenduseeskirjade vastuvõtmine; — personalieeskirjade ja nende rakenduseeskirjade vastuvõtmine; — tegevuspõhise eelarvestamise (ABB) rakendamine.